Mestská časť Bratislava-Nové Mesto

Materiál na rokovanie
Miestneho zastupiteľstva
dňa 13.09.2016

N á v r h 
na schválenie poskytnutia návratnej finančnej výpomoci
pre EKO-podnik verejnoprospešných služieb 

Predkladá:		Materiál obsahuje:	
Mgr. Ing. Ľubomír Baník	
prednosta 	

	
Zodpovedný:	
RNDr. Jana Ondrová	

vedúca odd. hospodárskeho a finančného	

	

	
Spracovateľ: 	
RNDr. Jana Ondrová	
vedúca odd. hospodárskeho a finančného	

	
Na rokovanie prizvať: 	
zodpovedného a spracovateľa	
	
1.	Návrh uznesenia	
2.	Dôvodová správa	

september  2016	

 

Návrh uznesenia:
Miestne zastupiteľstvo

1. 	s c h v a ľ u j e
poskytnutie návratnej finančnej výpomoci pre príspevkovú organizáciu mestskej časti Bratislava-Nové Mesto EKO-podnik verejnoprospešných služieb, sídlo: Halašova 20, Bratislava, IČO: 00 491 870 v zmysle § 10 ods. 6 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov 

v celkovej sume 18.200,- eur, 

a to za nasledujúcich podmienok:
a) 	návratná finančná výpomoc bude poskytnutá bezúročne,
b) 	EKO-podnik verejnoprospešných služieb môže návratnú finančnú výpomoc splácať formou čiastkových splátok alebo ju splatiť jedinou splátkou vo výške celkovej poskytnutej sumy,
c) 	najneskorší termín splatnosti je 31. december 2021,
d) 	návratná finančná výpomoc bude poskytnutá formou finančnej operácie v súlade so znením § 10 ods. 6 zákona č. 583/2004 Z. z., a to z prostriedkov rozpočtu MČ Bratislava – Nové Mesto na rok 2016 
e) 	EKO-podnik verejnoprospešných služieb môže poskytnutú návratnú finančnú výpomoc použiť výhradne na poskytnutie finančnej zábezpeky v prospech bankového účtu spoločnosti AZ green works s.r.o., sídlo: Fraňa Mojtu 23, 949 01  Nitra, IČO: 44 627 742 ako dodávateľa mestskej časti Bratislava-Nové Mesto, v zmysle zamýšľanej podnikateľskej činnosti príspevkovej organizácie EKO-podnik-u verejnoprospešných služieb v rámci subdodávateľských činností na projekte Prispôsobenie sa zmene klímy – prevencia pred povodňami a suchom, financovaného z grantov EHP a štátneho rozpočtu Slovenskej republiky, konkrétne dielo „Revitalizácia verejného priestranstva Gaštanice – Jeséniová ul.“

2.    s c h v a ľ u j e
zmenu rozpočtu mestskej časti na rok 2016 takto:

navýšenie kapitálových príjmov vo výške 18.200,- EUR
Položka	Zdroj	Stredisko	Názov položky	Suma v EUR	
233001/1	43	0021	Predaj pozemkov Hlavného mesta	+ 18.200,-	

výdavkové finančné operácie
 FK	Položka	Zdroj	Stredisko	Prog.	Názov položky	Suma v EUR	
0112	813002	43	0131	1.2.1	Pôžička EKO-podnik VPS	+ 18.200,-	

3.	s p l n o m o c ň u j e
starostu mestskej časti k podpisu zmluvy o poskytnutí návratnej finančnej výpomoci.

a)  bez pripomienok
b)  s pripomienkami
Dôvodová správa:

Mestská časť Bratislava-Nové Mesto zrealizovala verejné obstarávanie na realizáciu diela s názvom „Revitalizácia verejného priestranstva Gaštanice- Jeséniová ul.“ napojeného na projekt „Prispôsobenie sa zmene klímy – prevencia pred povodňami a suchom, financovaného z grantov EHP a štátneho rozpočtu Slovenskej republiky. 

Víťazným uchádzačom zrealizovaného verejného obstarávania sa stala spoločnosť AZ green works s.r.o., ktorá s realizáciou subdodávateľských služieb v rozsahu:
SO-01 Úprava verejného priestranstva   
SO-01-A1-Chodníky a spevnené plochy   
SO-01-A2 Parkový mobiliár   
SO-03 Detské ihriská   
SO-04 Rekonštrukcia verejného osvetlenia

oslovila príspevkovú organizáciu mestskej časti Bratislava-Nové mesto EKO-podnik verejnoprospešných služieb v rámci jej podnikateľských aktivít. 

EKO-podnik verejnoprospešných služieb uvedenú ponuku má záujem prijať. 

AZ green works s.r.o. však v rámci rokovaní o uzatvorení zmluvy o dielo zadalo podmienku, že zmluva medzi EKO-podnik verejnoprospešných služieb a AZ green works bude uzatvorená v totožnom znení ako má byť uzatvorená zmluva o dielo medzi mestskou časťou Bratislava-Nové Mesto a AZ green works, t.j. aj vrátane požadovanej finančnej zábezpeky v alikvotnej čiastke realizovaných prác s podmienkami použitia finančnej zábezpeky za účelom zabezpečenia prípadných vád, chýb, prípadne nedorobkov diela.

Nakoľko EKO-podnik verejnoprospešných služieb nemá dostatok finančných prostriedkov v rámci podnikateľskej činnosti, je potrebné schváliť predložený návrh na poskytnutie návratnej finančnej výpomoci za účelom poskytnutia predmetnej výšky finančnej zábezpeky pre EKO-podnik verejnoprospešných služieb. 

Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov upravuje problematiku poskytovania návratných finančných výpomocí v rámci rozpočtu obce (platí aj pre samosprávy mestských častí) v § 10, ods. 6 nasledovne: „Súčasťou o.i. rozpočtu obce sú aj finančné operácie, ktorými sa vykonávajú prevody prostriedkov peňažných fondov obce a realizujú sa návratné zdroje financovania a ich splácanie. Za finančné operácie sa považujú aj poskytnuté pôžičky a návratné finančné výpomoci o.i. z rozpočtu obce a ich splátky, vystavené a prijaté zmenky, predaj a obstaranie majetkových účastí. Finančné operácie nie sú súčasťou príjmov a výdavkov o.i. rozpočtu obce. Podrobné triedenie finančných operácií obsahuje rozpočtová klasifikácia. Obec môže poskytnúť návratnú finančnú výpomoc zo svojho rozpočtu právnickej osobe, ktorej je zakladateľom, pričom na tento účel nemôže použiť návratné zdroje financovania.“